ವೇಗವಾಗಿ ಹರಡುತ್ತಿರುವ ಹೊಸ ಸ್ವರೂಪದ ಮ್ಯೂಟಂಟ್ ವೈರಸ್ ಬಗ್ಗೆ ಇರಲಿ ಎಚ್ಚರ ಡಿಜಿಟಲ್ ಡೆಸ್ಕ್ : ದಕ್ಷಿಣ ಇಂಗ್ಲೆಂಡ್ನಲ್ಲಿ ವೇಗವಾಗಿ ಹಬ್ಬುತ್ತಿರುವ ಹೊಸ ಸ್ವರೂ ಪ ದ ಮ್ಯೂಂಟಟ್ ವೈರಸ್ ಮತ್ತೊಮ್ಮೆ ಜಗತ್ತಿನಲ್ಲಿ ಆತಂಕ ಮೂಡಿಸಿದೆ. ಶೇ. 70 ರಷ್ಟು ವೇಗವಾಗಿ ಈ ವೈರಸ್ ಹರಡುತ್ತಿರುವುದು ಆತಂಕಕ್ಕೆ ಕಾರಣವಾಗಿದೆ. ಈಗಾಗಲೇ ಬ್ರಿಟನ್ನಲ್ಲಿ ಈ ಸೋಂಕು ನಿಯಂತ್ರಣ ಮೀರಿದೆ. ಬ್ರಿಟನ್ನಲ್ಲಿ ವೇಗವಾಗಿ ಹರಡುತ್ತಿರುವ ಈ ಸೋಂಕು ಹೆಚ್ಚು ಮಾರಕ ಅಥವಾ ಹೆಚ್ಚಿನ ಕಾಯಿಲೆಗೆ ಕಾರಣವಾಗುತ್ತದೆ ಎಂಬ ಬಗ್ಗೆ ನಿರ್ಧರಿಸಲು ಇನ್ನು ಯಾವುದೇ ಸಾಕ್ಷ್ಯ ಸಿಕ್ಕಿಲ್ಲ. ಆದರೆ, ಇದು ಶೀಘ್ರವಾಗಿ ಹರಡುತ್ತಿದೆ ಎಂದು ಇಂಪಿರಿಯಲ್ ಕಾಲೇಜ್ ಲಂಡನ್ನ ಡಾ ಎರಿಕ್ ವೋಲ್ಜ್ ತಿಳಿಸಿದ್ದಾರೆ. ಈ ಸೋಂಕಿನ ಮುನ್ನೆಚ್ಚರಿಕೆ ಕ್ರಮವಾಗಿ ಭಾರತ ಮತ್ತು ಬ್ರಿಟನ್ ನಡುವೆ ವಿಮಾನಯಾನವನ್ನು ರದ್ದುಗೊಳಿಸಲಾಗಿದೆ. ಡಿ. 22ರ ಮಧ್ಯರಾತ್ರಿಯಿಂದ ಡಿ. 31ವರೆಗೆ ವಿಮಾನ ಹಾರಾಟಕ್ಕೆ ನಿರ್ಬಂಧ ಹೇರಲಾಗಿದೆ.